ЛОЙИҲА

ЎЗБЕКИСТОН РЕСПУБЛИКАСИ ПРЕЗИДЕНТИ
ФАРМОНИ


Марказий сайлов камиссияси фаолиятида сунъий интеллект
ва рақамлаштиришни янада ривожлантиришга оид чора-тадбирлар тўғрисида

Мамлакатимизда сайлов қонунчилигини халқаро стандартлар асосида такомиллаштириш, сайлов жараёнларининг очиқлиги, шаффофлиги ва холислигини таъминлашда замонавий рақамли технологиялардан фойдаланиш кўламини кенгайтириш, шунингдек, Марказий сайлов комиссияси фаолиятига илғор сунъий интеллект технологияларини жорий этиш орқали сайловчиларнинг ягона электрон рўйхати, овоз бериш ва натижаларни таҳлил қилиш тизимлари хавфсизлиги ҳамда тезкорлигини тубдан ошириш мақсадида, қарор қиламан:
I. Асосий мақсадлар
1. Қуйидагилар сайлов жараёнларини рақамли трансформация қилиш мақсадлари этиб белгилансин: 
(а) “E-SAYLOV” ягона рақамли платформаси негизида Сайлов жараёнларини бошқариш ахборот тизими (СЖБАТ) ва Сайловчиларнинг ягона электрон рўйхатини (СЯЭР) ягона рақамли платформа таркибида шакллантириш ҳамда уларнинг функционал имкониятларини замонавий киберхавфсизлик талаблари ва сунъий интеллект технологиялари асосида такомиллаштириш.
(б) Ўзбекистон Республикаси Марказий сайлов комиссияси мамлакатнинг бутун ҳудудида “E-Saylov” ягона рақамли платформасини жорий этиш бўйича умумий раҳбарликни ва мувофиқлаштиришни амалга оширади;
(в) Ўзбекистон Республикаси Рақамли технологиялар вазирлиги “E-Saylov”  ягона рақамли платформасидан фойдаланишда ягона технологик ёндашувни, шунингдек, уларнинг ҳудудларда самарали ишлашини таъминлайди;
(i) “Рақмли ҳукумат” тизимининг идоралараро интеграция платформаси  орқали “E-Saylov”  ягона рақамли платформасини шакиллантириш ва уни доимий долзарблаштириб бориш.
(ii) Ўзбекистон Республикаси Марказий банки “E-SAYLOV” ягона рақамли платформаси билан интеграция қилиш ҳамда сайловчиларга оид маълумотларни таҳлил қилишда фойдаланиладиган қонунчиликда рухсат этилган маълумотларни белгиланган тартибда электрон шаклда тақдим этишни таъминлайди.
(iii) Ўзбекистон Республикаси Олий суди сайлов ҳуқуқидан маҳрум этилган шахслар тўғрисидаги маълумотларни “Рақамли ҳукумат” тизимининг Идоралараро интеграциялашув платформаси (ИИП) орқали “E-SAYLOV” ягона рақамли платформасига электрон шаклда тақдим этишни таъминлайди.
(iiii) Ўзбекистон Республикаси Солиқ қўмитаси ижара шартномаларига оид маълумотларни “Рақамли ҳукумат” тизимининг Идоралараро интеграциялашув платформаси (ИИП) орқали “E-SAYLOV” ягона рақамли платформасига электрон шаклда тақдим этишни таъминлайди.
(г) “UNICON.UZ” - фан-техника ва маркетинг тадқиқотлари маркази масъулияти чекланган жамияти (кейинги ўринларда — Ягона интегратор) Марказий сайлов камиссияси фаолиятини рақамлаштириш ва сунъий интеллект технологияларини жорий қилиш ҳамда уларнинг самарали ва узлуксиз ишлашини таъминлаш бўйича ягона интегратор ҳисобланади.
(“UNICON.UZ” МЧЖ “E-SAYLOV” ягона рақамли платформасининг оператори ҳисобланашида Ўзбекистон Республикаси Президентининг 2026 йил 5 майдаги ПФ–77-сон Фармонидаги 3-бандини мисол килиб олдик ).
 (в) Ўзбекистон Республикаси Иқтисодиёт ва молия вазирлиги ҳузуридаги Кадастр агентлиги Миллий геоахборот портали электрон харитасини
 “E-Saylov”  ягона рақамли платформасига интеграция қилиш бўйича масъул орган ҳисобланади.
(д) Марказий сайлов комиссияси фаолиятини рақамлаштириш, сунъий интеллект технологияларини жорий этиш ҳамда “E-SAYLOV” ягона рақамли платформасининг самарали ва узлуксиз фаолият юритишини таъминлаш билан боғлиқ харажатлар Рақамли технологияларни ривожлантириш жамғармаси маблағлари ҳисобидан молиялаштирилади.

II. Сайлов жараёнларини ва Марказий сайлов камиссияси фаолиятини такомиллаштириш
2. Белгилансинки, 2027 йилдан бошлаб Марказий сайлов камиссиясининг фаолиятида қуйдагилар жорий этилади:
(а)  
(б)  
(в)  
...
3. Шундай тартиб ўрнатилсинки, унга мувофиқ:
(а)  
(б)  
(в)  
...

III. Сайлов жараёнларини рақамлаштириш ва сунъий интеллект технологияларини жорий қилиш
4.  Е-сайлов чат бот, СЯЭР, Киберхавфсизлик
5. 
5.  E-Saylov” ягона рақамли платформаси .......1-иловага мувофиқ тасдиқлансин.
6. Ўзбекистон Республикаси сайловчиларининг Ягона электрон рўйхатини шакллантириш ва юритиш тартиби тўғрисидаги низом 2-иловага мувофиқ тасдиқлансин.
7. .............чора-тадбир 3-иловага мувофиқ тасдиқлансин.
6. Ўзбекистон Республикаси Президентининг ва Ўзбекистон Республикаси Ҳукуматининг айрим ҳужжатларига  - иловага мувофиқ ўзгартириш ва қўшимчалар киритилсин.
7. Марказий сайлов комиссияси Адлия вазирлиги билан биргаликда уч ой муддатда қонунчилик ҳужжатларига ушбу Фармонда келиб чиқадиган ўзгартириш ва қўшимчалар тўғрисида Вазирлар Маҳкамасига таклифлар киритсин.
8. Марказий сайлов комиссияси раиси З.М. Низамходжаев сайлов жараёнларига сунъий интелект ва рақамли технологияларни жорий этиш ва ривожлантиришга ҳамда мазкур Фармон ижросини самарали ташкил этишга масъул ва шахсан жавобгар этиб белгилансин.
9. Фармон ижросини назорат қилиш ва ижро учун масъул ташкилотлар фаолиятини мувофиқлаштириш Ўзбекистон Республикаси Президенти Администрацияси раҳбари С.Ш. Мирзиёева ҳамда Ш.Х Шерматов зиммасига юклансин.
Ўзбекистон Республикаси
Президенти						Ш. Мирзиёев



Ўзбекистон Республикаси Президентининг
2026-йил_______ ПФ-____-сон Фармонига
1-илова

2026–2028 йилларда Ўзбекистон Республикаси Марказий сайлов комиссиясининг рақамли платформалари, ахборот тизимлари ҳамда сунъий интеллект технологияларини жорий этиш ва ривожлантириш бўйича лойиҳалар
РЎЙХАТИ
	Тизим номи
	Тизимда яратиладиган имкониятлар

	I.  Рақамли платформалар ва ахборот тизимларини такомиллаштириш ҳамда ривожлантириш лойиҳалари

	“E-Saylov ягона рақамли платформаси”
	“E-SAYLOV” ягона рақамли платформаси негизида Сайлов жараёнларини бошқариш ахборот тизими (СЖБАТ) ва Сайловчиларнинг ягона электрон рўйхатини (СЯЭР) ягона рақамли платформа таркибида шакллантириш.
Давлат ахборот тизимлари, ахборот ресурслари ва маълумотлар базалари билан интеграция қилиш орқали маълумотлар алмашинувини автоматлаштириш, такрорий маълумотларни киритишни бартараф этиш ҳамда маълумотларнинг долзарблигини таъминлаш.
Сайлов жараёнларини реал вақт режимида мониторинг қилиш ҳамда таҳлилий ҳисоботларни автоматик шакллантириш.
Президент сайлови, Референдум ва бошқа сайлов жараёнларини ташкил этиш ҳамда ўтказиш учун мўлжалланган функционал модулларни, шунингдек сайлов жараёнларига оид янги электрон хизматларни босқичма-босқич ишлаб чиқиш ва жорий этиш.
Ахборот хавфсизлигини таъминлаш, резерв нусхалаш, платформани модернизация қилиш ҳамда унинг узлуксиз техник қўллаб-қувватланишини таъминлаш.

	Марказий сайлов комиссиясининг расмий веб-сайти (www.saylov.uz) ривожлантириш
	Марказий сайлов комиссиясининг расмий веб-сайтини замонавий талаблар асосида такомиллаштириш ва функционал имкониятларини кенгайтириш.
Веб-сайтнинг ахборот хавфсизлигини таъминлаш, барқарор ва узлуксиз ишлашини таъминлаш, техник қўллаб-қувватлаш ҳамда доимий такомиллаштириш. 

	Сайловчиларнинг ягона электрон рўйхатини янги авлод архитектураси асосида такомиллаштириш
	Сайловчиларнинг ягона электрон рўйхатини шакллантириш ва юритиш учун ягона марказлаштирилган маълумотлар базасини яратиш.
ИИП фуқаро бўйича
сунъий идрок
СЯЭР аниқлик бервчи қўимча ташкилотлар билан интеграция
 

	“e-Saylov” мобил иловасини ишлаб чиқиш
	«E-SAYLOV» ягона рақамли платформасининг “Mening Saylovim”  мобил иловасини ишлаб чиқиш ҳамда турли тоифадаги фойдаланувчилар учун ягона мобил хизматларни жорий этиш. 
OneID ягона идентификация тизими орқали фойдаланувчиларни хавфсиз аутентификация қилиш ҳамда ягона шахсий кабинетдан фойдаланиш имкониятини яратиш. Унда, ФИО, СУ манзил маълумоти. СЯЭРдаги тартиб рақами, СУдаги QR-код сканер орқали Face-ID идентификация ўтиш механизми
Сайловчилар, депутатлар, сайлов комиссиялари аъзолари, кузатувчилар, ОАВ ва бошқа ваколатли иштирокчилар учун уларнинг ролига мос шахсий маълумотлар, рақамли сервислар ва ахборот ресурсларидан фойдаланиш имкониятини таъминлаш. 
«E-SAYLOV» мобил иловасида сайловч укчастка маълумотлари ва топиб бориш харитаси (навигатор) қилиш. 
Сайлов жараёнларига оид расмий ахборотлар, хабарномалар, сайлов тақвими, сайлов участкалари ва сайлов натижалари тўғрисидаги маълумотларни мобил форматда тезкор етказиш. 
Ахборот хавфсизлигини таъминлаш, мобил иловани узлуксиз техник қўллаб-қувватлаш ҳамда функционал имкониятларини босқичма-босқич такомиллаштириш. 
Сунъий идрок чатбот

	II.  Сунъий интеллект технологияларини жорий этиш

	Сайловчиларнинг ягона электрон рўйхати маълумотларининг аниқлигини таъминлашда сунъий интеллект технологияларидан фойдаланиш
	Номувофиқликлар ва такрорий маълумотларни автоматик аниқлаш.
Давлат ахборот тизимлари маълумотларини интеллектуал солиштириш ва верификация қилиш.
Маълумотларнинг аниқлиги, тўлиқлиги, ишончлилиги ва долзарблигини таъминлаш учун интеллектуал таҳлил механизмларини жорий этиш.
Аниқланган номувофиқликлар бўйича автоматик тавсиялар ва таҳлилий ҳисоботларни шакллантириш.

	Сунъий интеллект асосида интеллектуал ахборот-маслаҳат хизматини (AI Chatbot) жорий этиш
	Сайлов қонунчилиги, норматив-ҳуқуқий ҳужжатлар, Марказий сайлов комиссиясининг қарорлари ҳамда сайлов атамалари бўйича расмий ахборот ва интеллектуал маслаҳатларни тақдим этиш.
Сайлов участкаси, сайлов округи, сайлов участкасининг жойлашуви, алоқа маълумотлари ҳамда сайловчилар учун мавжуд рақамли хизматлар тўғрисида тезкор маълумотларни тақдим этиш.
Сайлов участкасини ўзгартириш, муддатидан олдин овоз бериш ҳамда бошқа рақамли хизматлардан фойдаланиш тартиби бўйича интерактив йўналтиришни таъминлаш.
Амалдаги депутатлар, депутатликка номзодлар, уларнинг сайловолди дастурлари ҳамда сайлов жараёнларига оид бошқа расмий маълумотларни тақдим этиш.
Фойдаланувчиларнинг мурожаатларига сунъий интеллект технологиялари асосида табиий тилда 24/7 режимида автоматик жавоб бериш ҳамда заруратга кўра тегишли расмий ахборот манбаларига йўналтириш.

	Сунъий интеллект технологиялари асосида «E-SAYLOV» ягона рақамли платформасининг киберхавфсизлигини таъминлаш.
	Тармоқ трафиги, тизим журналлари ҳамда фойдаланувчилар фаолиятини сунъий интеллект технологиялари асосида автоматик мониторинг қилиш ва интеллектуал таҳлил этиш.
Киберҳужумлар, ноодатий фаолият ва ахборот хавфсизлигига таҳдидларни барвақт аниқлаш ҳамда автоматик огоҳлантириш механизмларини жорий этиш.
Кибертаҳдидларни сунъий интеллект технологиялари асосида интеллектуал таҳлил қилиш, хавф даражасини баҳолаш ва эҳтимолий хавфларни прогноз қилиш.
Киберинцидентларга тезкор муносабат билдириш, уларни бартараф этиш ҳамда ахборот хавфсизлиги бўйича таҳлилий ҳисоботлар ва тавсияларни автоматик шакллантириш.

	Сунъий интеллект асосида турли аудиториялар учун мақсадли сайлов медиа контентини автоматик яратиш платформасини жорий этиш
	Турли аудиторияларнинг ахборотга бўлган эҳтиёжлари ва ахборотни қабул қилиш хусусиятларини сунъий интеллект технологиялари асосида таҳлил қилиш.
Сайловга оид расмий ахборотлар асосида турли аудиториялар учун матнли, график ва визуал медиа контентни автоматик шакллантириш.
Фуқароларнинг сайлов жараёнлари тўғрисидаги ҳуқуқий хабардорлигини оширишга қаратилган ахборот материалларини автоматик тайёрлаш.
Медиа контентни турли аудиторияларнинг ахборотни қабул қилиш хусусиятларига мувофиқ автоматик мослаштириш ҳамда турли рақамли платформаларга оптимал форматда тайёрлаш.

	Сунъий интеллект асосида расмий сайлов материалларини мультимедиа контентга автоматик айлантириш платформасини жорий этиш
	Мураккаб расмий сайлов ҳужжатлари ва матнли материалларни кенг аудитория учун соддалаштирилган ахборот шаклига автоматик қайта ишлаш. 
Расмий сайлов материалларини инфографика, аудио, видео, анимация ва бошқа мультимедиа форматларига автоматик айлантириш. 
Сайловга оид расмий ахборотларни тушунарли ва визуал жиҳатдан қулай контент кўринишида тақдим этиш. 
Яратилган мультимедиа контентни расмий веб-сайт, мобил илова ва ижтимоий тармоқлар учун автоматик тайёрлаш.

	Сунъий интеллект асосида сайлов жараёнига оид ахборотларни мониторинг қилиш, таҳлил қилиш ва дезинформацияни аниқлаш тизимини жорий этиш
	Интернет ва ижтимоий тармоқларда сайлов жараёнига оид ахборотларни автоматик мониторинг қилиш. 
Расмий ахборот материалларини очиқ ахборот манбалари билан автоматик таққослаш ҳамда номувофиқликларни аниқлаш. 
Сайлов жараёнига оид сохта ахборотлар, дезинформация ва манипулятив контентни автоматик таҳлил қилиш ҳамда уларнинг тарқалиш даражасини баҳолаш. 
Дезинформация ҳолатлари бўйича тезкор огоҳлантиришлар, таҳлилий ҳисоботлар ва мониторинг натижаларини автоматик шакллантириш.



Ўзбекистон Республикаси Президентининг
 2026-йил_______ ПФ-____-сон Фармонига

2026–2030 йилларда Ўзбекистон Республикаси Марказий сайлов комиссиясининг рақамли платформалари, ахборот тизимлари ва сунъий интеллект технологияларини ривожлантириш бўйича 
ЙЎЛ ХАРИТАСИ
	Т/р
	Чора-тадбирлар номи
	Амалга ошириш механизми
	Муддати
	Масъул ижрочилар

	I. Ташкилий, ҳуқуқий ва институционал асосларни шакллантириш

	1.
	Сайлов жараёнларини рақамлаштириш ва сунъий интеллект технологияларини жорий этиш соҳасидаги норматив-ҳуқуқий базани такомиллаштириш
	1. Амалдаги норматив-ҳуқуқий ҳужжатларни хатловдан ўтказиш.
2. Хатлов натижалари бўйича таҳлилий хулосалар тайёрлаш.
3. Ўзгартириш ва қўшимчалар киритилиши лозим бўлган норматив-ҳуқуқий ҳужжатлар рўйхатини шакллантириш.
4. Норматив-ҳуқуқий ҳужжатлар лойиҳаларини ишлаб чиқиш ва келишиш.
5. Қабул қилинган ҳужжатларни амалиётга жорий этиш ҳамда ижросини мониторинг қилиш.
	2026 йил сентябрь

2026 йил октябрь

2026 йил октябрь

2026 йил октябрь

2026 йил декабрь
	Рақамли технологиялар вазирлиги ,Марказий сайлов комиссияси,  

	2.
	Марказий сайлов комиссиясида рақамли трансформацияни амалга оширишнинг ташкилий ва институционал механизмларини шакллантириш
	1.Марказий сайлов комиссиясида рақамли трансформацияни бошқаришнинг амалдаги ташкилий механизмлари ва жараёнларини таҳлил қилиш.
2.Рақамли трансформация лойиҳаларини режалаштириш, мувофиқлаштириш, амалга ошириш ҳамда мониторинг қилиш юзасидан ягона бошқарув механизмини ишлаб чиқиш, масъул ташкилотларнинг ўзаро ҳамкорлик тартиби ва вазифалар тақсимотини белгилаш.
3.Рақамли трансформацияни бошқаришга оид ташкилий ва норматив ҳужжатларни ишлаб чиқиш, келишиш ва тасдиқлаш.
4.Тасдиқланган бошқарув механизмларини амалиётга жорий этиш ҳамда уларнинг ижросини мониторинг қилиш.
	2026 йил сентябрь



2026 йил октябрь



2026 йил ноябрь


2026 йил декабрь
	Рақамли технологиялар вазирлиги,Марказий сайлов комиссияси, «UNICON.UZ» МЧЖ
(манфаатдор вазирлик ва идоралар)
Адлия Вазирлиги

	3.
	Сайлов жараёнларини рақамлаштириш соҳасида давлат органлари ва ташкилотлари ўртасида институционал ҳамкорлик механизмларини шакллантириш
	1. Сайлов жараёнларини рақамлаштириш соҳасида иштирок этувчи давлат органлари ва ташкилотларининг функциялари, ваколатлари ҳамда мавжуд ҳамкорлик тартибини таҳлил қилиш.
2. Давлат органлари ва ташкилотлари ўртасида ахборот алмашинуви, электрон ўзаро ҳамкорлик ва маълумотлар интеграцияси тартибини ишлаб чиқиш.
3. Сайлов жараёнларини рақамлаштириш лойиҳаларини амалга оширишда масъул давлат органлари ва ташкилотларининг вазифалари ҳамда масъулият доирасини белгилаш.
4. Давлат органлари ва ташкилотлари ўртасида институционал ҳамкорлик тартибини тасдиқлаш ҳамда унинг амалга оширилишини таъминлаш.

	

2026 йил сентябрь



2026 йил октябрь


2026 йил ноябрь



2026 йил декабрь
	Рақамли технологиялар вазирлиги,Марказий сайлов комиссияси, Рақамлаштириш жамғармаси, «UNICON.UZ» МЧЖ

	4.
	Сайлов жараёнларини рақамлаштириш ва сунъий интеллект технологияларини жорий этиш доирасида ягона интегратор фаолиятини ташкил этиш
	1.Сайлов жараёнларини рақамлаштириш ва сунъий интеллект технологияларини жорий этиш бўйича ягона интеграторнинг фаолиятини ташкил этишга доир ташкилий-ҳуқуқий чора-тадбирларни амалга ошириш.
2.Ягона интегратор томонидан рақамли платформалар ва ахборот тизимларини ишлаб чиқиш, модернизация қилиш, интеграция қилиш ҳамда жорий этиш жараёнларини мувофиқлаштириш тартибини ишлаб чиқиш ва тасдиқлаш.
3.Ягона интеграторнинг давлат органлари ва ташкилотлари билан ахборот алмашинуви, техник ҳамкорлик ва лойиҳаларни амалга ошириш бўйича ўзаро ҳамкорлик механизмларини жорий этиш.
4.Ягона интегратор фаолиятини йўлга қўйиш ҳамда рақамли платформалар ва ахборот тизимларини яратиш ва ривожлантириш лойиҳаларининг амалга оширилишини мувофиқлаштириш.
	2027 йил I чорак
	Марказий сайлов комиссияси, Рақамли технологиялар вазирлиги, «UNICON.UZ» МЧЖ, Рақамлаштириш жамғармаси

	II. Рақамли платформалар ва ахборот тизимларини ривожлантириш ҳамда ягона экотизимни шакллантириш

	1.
	“E-SAYLOV” ягона экотизим рақамли платформасини шакллантириш ва ривожлантириш
	«E-SAYLOV» ягона экотизим рақамли платформасининг архитектурасини ишлаб чиқиш, сайлов жараёнларини рақамли бошқаришга оид ахборот тизимлари, дастурий модуллар ва электрон хизматларни ягона рақамли муҳитда шакллантириш, платформанинг функционал имкониятларини босқичма-босқич кенгайтириш ҳамда унинг барқарор ва узлуксиз фаолият юритишини таъминлаш.
	2027–2028 йиллар
	Марказий сайлов комиссияси, Рақамли технологиялар вазирлиги, «UNICON.UZ» МЧЖ, Рақамлаштириш жамғармаси

	2.
	Марказий сайлов комиссиясининг расмий веб-сайти ва мобил иловасини (www.saylov.uz) ривожлантириш
	Марказий сайлов комиссиясининг расмий веб-сайти ва мобил иловасини такомиллаштириш, сайлов жараёнларига оид расмий ахборотлар, норматив-ҳуқуқий ҳужжатлар, сайлов тақвими, сайлов комиссиялари, сайлов участкалари ва бошқа маълумотларни тақдим этиш имкониятларини кенгайтириш, интерактив электрон хизматлар ва онлайн мурожаатлар сервисларини жорий этиш, фойдаланувчилар учун қулай интерфейс ва навигацияни такомиллаштириш, имконияти чекланган шахслар учун мослаштирилган хизматларни ривожлантириш ҳамда ахборот хавфсизлиги ва тизимнинг барқарор ҳамда узлуксиз ишлашини таъминлаш.
	2027 йил
	Марказий сайлов комиссияси, Рақамли технологиялар вазирлиги, «UNICON.UZ» МЧЖ, Рақамлаштириш жамғармаси

	3.
	“Mening Saylovim” мобил иловасини ишлаб чиқиш ва жорий этиш
	Фуқаролар учун сайлов жараёнларига оид рақамли хизматларни ягона мобил платформа орқали тақдим этувчи «Mening Saylovim» мобил иловасини ишлаб чиқиш, сайлов участкасини аниқлаш ва ўзгартириш бўйича мурожаат юбориш, шахсий сайлов маълумотларини кўриш, сайлов жараёнига оид хабарномаларни олиш, номзодлар ва сайловолди дастурлари ҳамда бошқа расмий маълумотлар билан танишиш имкониятларини жорий этиш.
	2027 йил
	Марказий сайлов комиссияси, Рақамли технологиялар вазирлиги, «UNICON.UZ» МЧЖ, Рақамлаштириш жамғармаси

	4.
	Сайловчиларни тегишли сайлов участкалари тўғрисида хабардор қилиш ва Face-ID технологияси асосида электрон идентификациялаш тизимини жорий этиш
	Сайловчиларни тегишли сайлов участкалари, уларнинг жойлашуви ва овоз бериш жараёнига оид маълумотлар билан рақамли хизматлар орқали хабардор қилиш, Face-ID технологияси асосида электрон идентификациялаш механизмларини жорий этиш, шахсни ишончли тасдиқлаш, электрон хизматлардан хавфсиз фойдаланиш ҳамда сайлов жараёнларининг хавфсизлиги ва шаффофлигини таъминлаш.
	2027 йил
	Марказий сайлов комиссияси, Рақамли технологиялар вазирлиги, «UNICON.UZ» МЧЖ, Рақамлаштириш жамғармаси

	III. Сунъий интеллект технологияларини жорий этиш ва ривожлантириш

	1
	Сайловчиларнинг ягона электрон рўйхати маълумотларининг аниқлиги, тўлиқлиги ва долзарблигини таъминлашда сунъий интеллект технологияларини жорий этиш
	Сайловчиларнинг ягона электрон рўйхати маълумотларини интеллектуал таҳлил қилиш учун сунъий интеллект моделларини ишлаб чиқиш, моделларни ўқитиш учун зарур маълумотлар тўпламини шакллантириш, сунъий интеллект алгоритмларини пилот ҳудудларда синовдан ўтказиш, синов натижалари асосида моделларни такомиллаштириш ҳамда уларни Сайловчиларнинг ягона электрон рўйхати ахборот тизимига босқичма-босқич жорий этиш.
	2027–2028 йиллар
	Марказий сайлов комиссияси, Рақамли технологиялар вазирлиги, «UNICON.UZ» МЧЖ, Рақамлаштириш жамғармаси

	2
	Сунъий интеллект асосида интеллектуал ахборот-маслаҳат хизматини (AI Chatbot) жорий этиш
	Сайлов қонунчилиги, сайлов тартиб-таомиллари ва Марказий сайлов комиссиясининг расмий маълумотлари асосида интеллектуал ахборот-маслаҳат платформасини ишлаб чиқиш, мулоқот моделларини ўқитиш, давлат тили ва бошқа тилларда ишлаш имкониятларини таъминлаш, пилот режимида синовдан ўтказиш ҳамда расмий рақамли платформаларга босқичма-босқич жорий этиш.
	2027 йил
	Марказий сайлов комиссияси, Рақамли технологиялар вазирлиги, «UNICON.UZ» МЧЖ, Рақамлаштириш жамғармаси

	3
	Сунъий интеллектдан фойдаланган ҳолда сайлов жараёнларининг киберхавфсизлигини таъминлаш механизмларини такомиллаштириш
	Ахборот тизимлари ва тармоқ инфратузилмасида киберҳодисаларни интеллектуал таҳлил қилиш ва эрта аниқлаш моделларини ишлаб чиқиш, сунъий интеллект алгоритмларини хавфсизлик мониторингига жорий этиш, пилот синовларини ўтказиш ҳамда таҳдидларни автоматик аниқлаш ва тезкор огоҳлантириш механизмларини босқичма-босқич жорий қилиш.
	2027–2028 йиллар
	Марказий сайлов комиссияси, Рақамли технологиялар вазирлиги, «UNICON.UZ» МЧЖ, Рақамлаштириш жамғармаси

	4
	Сунъий интеллект асосида турли аудиториялар учун мақсадли сайлов медиа контентини автоматик яратиш платформасини жорий этиш
	Турли аудиториялар учун мақсадли медиа контентни автоматик яратиш платформасини ишлаб чиқиш, сунъий интеллект моделларини расмий сайлов маълумотлари асосида ўқитиш, платформани пилот режимида синовдан ўтказиш ҳамда расмий веб-сайт, мобил иловалар ва ижтимоий тармоқлар билан интеграция қилган ҳолда босқичма-босқич жорий этиш.
	2028 йил
	Марказий сайлов комиссияси, Рақамли технологиялар вазирлиги, «UNICON.UZ» МЧЖ, Рақамлаштириш жамғармаси

	5
	Сунъий интеллект асосида расмий сайлов материалларини мультимедиа контентга автоматик трансформация қилиш платформасини жорий этиш
	Расмий ҳужжатлар ва ахборот материалларини матнли, инфографика, аудио ва видео форматларга автоматик трансформация қилиш платформасини ишлаб чиқиш, сунъий интеллект моделларини ўқитиш, пилот лойиҳаларни амалга ошириш ҳамда платформани Марказий сайлов комиссиясининг рақамли платформаларига босқичма-босқич жорий этиш.
	2028 йил
	Марказий сайлов комиссияси, Рақамли технологиялар вазирлиги, «UNICON.UZ» МЧЖ, Рақамлаштириш жамғармаси

	6
	Сайлов жараёнига оид ахборот маконини мониторинг қилиш ва дезинформацияни аниқлашнинг сунъий интеллект тизимини жорий этиш
	Интернет тармоғи ва ижтимоий платформаларда сайлов жараёнига оид ахборотларни мониторинг қилиш учун сунъий интеллект платформасини ишлаб чиқиш, дезинформация ва манипулятив контентни аниқлаш алгоритмларини ўқитиш, пилот синовларни ўтказиш, таҳлилий ҳисоботлар ва автоматик огоҳлантириш механизмларини жорий этиш ҳамда тизимни Марказий сайлов комиссиясининг рақамли платформалари билан интеграция қилиш.
	2028 йил
	Марказий сайлов комиссияси, Рақамли технологиялар вазирлиги, «UNICON.UZ» МЧЖ, Рақамлаштириш жамғармаси

	IV. Ахборот тизимлари ва рақамли платформалар интеграциясини таъминлаш

	1
	«E-SAYLOV» ягона экотизим рақамли платформасини давлат ахборот тизимлари ва маълумотлар базалари билан интеграция қилиш
	«E-SAYLOV» ягона экотизим рақамли платформасини «Рақамли ҳукумат» тизимининг идоралараро интеграция платформаси орқали давлат ахборот тизимлари ва маълумотлар базалари билан интеграция қилиш, маълумотларни автоматик электрон алмашиш механизмларини жорий этиш, интеграция регламентлари ва техник ечимларни ишлаб чиқиш, синов ишларини ўтказиш ҳамда тизимларни босқичма-босқич доимий эксплуатацияга жорий этиш.
	2027–2028 йиллар
	Марказий сайлов комиссияси, Рақамли технологиялар вазирлиги, «UNICON.UZ» МЧЖ, манфаатдор вазирлик ва идоралар

	2
	Сайлов жараёнларига оид маълумотларни идоралараро электрон ахборот алмашинуви орқали автоматик янгилаш механизмларини жорий этиш
	Манфаатдор вазирлик ва идораларнинг ахборот тизимлари билан электрон маълумотлар алмашинувини ташкил этиш, сайлов жараёнларига оид маълумотларни реал вақт режимида автоматик қабул қилиш ва янгилаш механизмларини жорий этиш, маълумотларнинг долзарблиги ва ишончлилигини таъминлаш ҳамда инсон омилини минималлаштириш.
	2027 йил
	Рақамли технологиялар вазирлиги, Марказий сайлов комиссияси, «UNICON.UZ» МЧЖ, манфаатдор вазирлик ва идоралар

	3
	Сайлов жараёнларида қўлланиладиган рақамли платформалар ва ахборот тизимлари ўртасида ягона маълумотлар муҳитини шакллантириш
	Сайлов жараёнларида фойдаланиладиган рақамли платформалар ва ахборот тизимларининг маълумотлар моделлари ҳамда классификаторларини мувофиқлаштириш, ягона маълумотлар муҳитини шакллантириш, маълумотларнинг такрорланишини бартараф этиш ва тизимлар ўртасида ўзаро мувофиқ ишлаш механизмларини жорий этиш.
	2028 йил
	Марказий сайлов комиссияси, Рақамли технологиялар вазирлиги, «UNICON.UZ» МЧЖ

	4
	Ахборот тизимлари ва рақамли платформалар ўртасида ҳимояланган электрон маълумотлар алмашинувини таъминлаш
	Ахборот тизимлари ва рақамли платформалар ўртасида ҳимояланган электрон маълумотлар алмашинувини таъминлаш бўйича замонавий криптографик ҳимоя воситалари ва ахборот хавфсизлиги механизмларини жорий этиш, электрон сервисларнинг узлуксиз ишлашини таъминлаш, интеграция жараёнларини доимий мониторинг қилиш ҳамда ахборот хавфсизлиги талабларига мувофиқлигини баҳолаб бориш.
	2028 йил
	Марказий сайлов комиссияси, Рақамли технологиялар вазирлиги, «UNICON.UZ» МЧЖ

	V. Кадрлар салоҳиятини ошириш, илмий-инновацион фаолият ва халқаро ҳамкорликни ривожлантириш

	1
	Марказий сайлов комиссияси тизими ходимларининг рақамли технологиялар ва сунъий интеллект соҳасидаги билим ва кўникмаларини ошириш
	Марказий сайлов комиссияси ва қуйи сайлов комиссиялари ходимлари учун рақамли технологиялар, сунъий интеллект, ахборот хавфсизлиги ва замонавий ахборот тизимларидан фойдаланиш бўйича ўқув дастурларини ишлаб чиқиш, мунтазам ўқув семинарлари, амалий машғулотлар ва малака ошириш курсларини ташкил этиш ҳамда ўқув жараёнини баҳолаш механизмларини жорий қилиш.
	2027–2030 йиллар
	Марказий сайлов комиссияси, Рақамли технологиялар вазирлиги, Давлат бошқаруви академияси, «UNICON.UZ» МЧЖ

	2
	Сайлов жараёнларини рақамлаштириш ва сунъий интеллект соҳасида илмий-инновацион фаолиятни ривожлантириш
	Сайлов жараёнларини рақамлаштириш ва сунъий интеллект технологияларини жорий этишга қаратилган илмий тадқиқотлар ва инновацион лойиҳаларни қўллаб-қувватлаш, янги дастурий маҳсулотларни синовдан ўтказиш, илмий муассасалар ва олий таълим ташкилотлари билан ҳамкорликни кенгайтириш ҳамда соҳага оид илмий-амалий конференциялар ва танловларни ташкил этиш.
	2027–2030 йиллар
	Марказий сайлов комиссияси, Рақамли технологиялар вазирлиги, Олий таълим, фан ва инновациялар вазирлиги, «UNICON.UZ» МЧЖ

	3
	Сайлов жараёнларини рақамлаштириш соҳасида халқаро ҳамкорликни ривожлантириш ва илғор тажрибани жорий этиш
	Халқаро ташкилотлар ва хорижий давлатларнинг сайлов органлари билан ҳамкорликни кенгайтириш, илғор рақамли ечимлар ва сунъий интеллект технологиялари бўйича тажриба алмашиш, қўшма лойиҳаларни амалга ошириш, хорижий экспертларни жалб қилиш ҳамда мутахассисларнинг хорижда стажировка ўташини ташкил этиш.
	2027–2030 йиллар
	Марказий сайлов комиссияси, Ташқи ишлар вазирлиги, Рақамли технологиялар вазирлиги

	4
	Сайлов жараёнларини рақамлаштириш соҳасида доимий фаолият юритувчи илмий-инновацион муҳитни шакллантириш
	Сайлов жараёнларини рақамлаштириш ва сунъий интеллект технологияларини жорий этиш бўйича доимий фаолият юритувчи илмий-инновацион муҳитни шакллантириш, янги рақамли ечимларни апробациядан ўтказиш, электрон ўқитиш (E-learning) платформасини ривожлантириш ҳамда соҳадаги инновацион ташаббусларни қўллаб-қувватлаш механизмларини жорий этиш.
	2027–2028 йиллар
	Марказий сайлов комиссияси, Рақамли технологиялар вазирлиги, «UNICON.UZ» МЧЖ

Марказий сайлов комиссияси фаолиятини рақамлаштириш жараёнларида сунъий интеллект технологияларини жорий этиш ва фойдаланиш сиёсатининг 
АСОСИЙ ЙЎНАЛИШЛАРИ
1. “E-SAYLOV” ягона рақамли платформаси ҳамда сайловга оид ахборот тизимлари ва ахборот ресурсларида сунъий интеллект технологияларидан қонунийлик, хавфсизлик, шаффофлик ва этика тамойиллари асосида фойдаланишни таъминлаш.
2. Сунъий интеллект технологияларини қўллаш жараёнида сайловчиларнинг шахсий маълумотлари, давлат сирлари ҳамда қонун билан қўриқланадиган бошқа маълумотларнинг ҳимоясини таъминлаш.
3. Сайлов жараёнларида сунъий интеллект технологияларини жорий этиш билан боғлиқ хавф-хатарларни баҳолаш, уларни бошқариш ва минималлаштириш чораларини кўриш.
4. Сунъий интеллект технологияларидан фойдаланиш жараёнида инсон омилининг устуворлигини сақлаш, масъул ходимларнинг ваколатлари, роли ва шахсий жавобгарлигини белгилаш.
5. Сунъий интеллект технологияларидан фойдаланиш жараёнида юзага келиши мумкин бўлган техник носозликлар, киберҳодисалар ва бошқа фавқулодда ҳолатларнинг олдини олиш, аниқлаш, бартараф этиш ҳамда уларнинг оқибатларини камайтириш бўйича ташкилий ва техник чораларни амалга ошириш.
6. Сунъий интеллект технологиялари асосида сайловчиларнинг ягона электрон рўйхатини шакллантириш ва юритиш, сайлов жараёнларини мониторинг қилиш, таҳлил қилиш ҳамда қарор қабул қилиш жараёнларини автоматлаштириш.
7. Катта ҳажмли маълумотларни (Big Data) йиғиш, қайта ишлаш ва интеллектуал таҳлил қилиш орқали сайлов жараёнларига оид маълумотлардаги номувофиқликлар, аномалиялар ҳамда эҳтимолий хатоларни эрта аниқлаш механизмларини жорий этиш.
8. Сунъий интеллект технологияларидан фойдаланиш жараёнларида қарорларнинг шаффофлигини таъминлаш. 
9. Ахборот тизимлари ва сунъий интеллект инфратузилмасида киберхавфсизликни таъминлаш, кибертаҳдидлар ва кибер ҳужумларга қарши ҳимоя чораларини кучайтириш.
10. Марказий сайлов комиссияси тизими ҳамда сайлов жараёнларида иштирок этувчи давлат органлари ва ташкилотлар ходимларининг сунъий интеллект технологиялари соҳасидаги билимлари, рақамли кўникмалари ва касбий компетенцияларини мунтазам ривожлантириш.
